Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 453/13/8811	Trebišov, 1.10.2013
EEČ : 2-69-534-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	d¨ľa 26.05.2013 v čase okolo 11.00 h sa v rodinnom dome č. 191/5 na ul. Školskej v obci XXXXX vyhrážal slovne a aj fyzicky svojej manželke XXXXX, pričom ju rukami trhal a ťahal za vrchnú časť ošatenia, následne zobral  v kuchyni domu kuchynský nôž o dĺžke čepele 20 cm, ktorý držal v ruke a vyhrážal sa slovami „všetkých Vás tu pozabíjam“ a „teraz zdochneš“, preto začala kričať o pomoc, načo dobehol jej syn XXXXX, ktorý zatvoril a následne držal dvere vedúce do kuchyne, aby tak zabránil napadnutiu, pričom obvinený rukoväťou noža rozbil sklenenú výpl¨ľ kuchynských dver¨Ş a cez tento otvor pichal smerom k poškodenej, načo XXXXX reagoval tak, že v snahe zabrániť útoku  a zraneniu sotil do matky, ktorá v dôsledku toho spadla na zem smerom do izby domu, pričom mu obvinený pichol nožom do ľavej ruky, kde takto utrpel podľa lekárskej správy bodnoreznú ranu chrbta ľavej ruky 3 x 3 mm s oderkou a opuchom okolia a poškodená mala po útoku známky strangulačnej rýhy cca 1 cm širokej na zadnej strane šije, podliatiny na ľavom ramene 5 x 3 cm v proximálnej tretine a oderku a podliatiny na chrbte ľavej ruky v oblasti metacarpu, s dobou liečenia a práceneschopnosti u oboch do 7 dní, čím takto svojím konaním vzbudil u poškodených dôvodnú obavu,

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením policajného orgánu XXXXX XXXXX. XXXXX XXXXX zo dňa 03.06.2013 bolo vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. a, písm. b Tr. zákona na tom skutkovom základe, ako je to uvedené vo výrokovej časti tohoto uznesenia.

	Policajný orgán dňa 20.09.2013 predložil vyšetrovací spis s návrhom na podanie obžaloby na Okresnú prokuratúru v Trebišove. Následne dňa 30.09.2013 zaslal policajný orgán do vyšetrovacieho spisu úmrtný list obv. XXXXX,  s uvedeným dňom úmrtia 20.09.2013, vydaného dňa 23.09.2013 Matričným úradom v Trebišove. 	
	
	Keďže vzhľadom na vyššie uvedené skutočnosti skutku sa dopustila osoba toho času už zosnulá, bolo na mieste trestné stíhanie zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka